# Angus Cloud

Angus Cloud (Oakland, 10 de juliol de 1998 - Oakland, 31 de juliol de 2023) va ser un actor estatunidenc. Es va donar a conèixer amb la seva interpretació de Fezco a la sèrie dramàtica de HBO Euphoria (2019-2022) i va tenir papers destacats a les pel·lícules North Hollywood (2021), The Line (2023), Abigail i Garfield: La pel·lícula (ambdues del 2024). També va aparèixer en videoclips de Noah Cyrus, Juice Wrld, Becky G i Karol G.

## Biografia

Conor Angus Cloud Hickey va néixer el 10 de juliol de 1998 i va créixer a Oakland. Era d'ascendència irlandesa, amb la majoria de la seva família encara residint a Irlanda. Tenia dues germanes bessones més petites, Molly i Fiona. Va estudiar disseny de producció a l'Oakland School for the Arts, on va ser company de classe de la seva futura coprotagonista d'Euphoria Zendaya. Cloud va explicar que va patir «lleus danys cerebrals» després de caure el 2013 en un pou de construcció en un carrer sense il·luminar al centre d'Oakland. Arran de l'accident tenia una cicatriu al costat esquerre de la testa.
Mentre treballava al restaurant Woodlands a prop del Barclays Center de Brooklyn, a Nova York, Cloud va ser descobert per la directora de càsting d'Euphoria Jennifer Venditti i inicialment va pensar que estava intentant enganyar-lo. A la sèrie va interpretar a Fezco, un traficant de drogues bonhomiós que sovint proporciona orientació moral a alguns dels personatges principals de la sèrie. The Wall Street Journal va descriure el personatge com un «camell lloable», i el seu personatge es va ampliar a la segona temporada. Mai no havia actuat abans del seu paper a Euphoria, la seva única experiència en l'àmbit cinematogràfic havia estat construint escenografies i havia treballat en tasques d'il·luminació i so al departament de teatre de la seva escola de secundària.
El 2019 Cloud va aparèixer fent d'ell mateix a la sèrie de televisió The Perfect Women. El 2020, va aparèixer al videoclip de Noah Cyrus «All three». El 2021 va interpretar a Walker a la pel·lícula de comèdia dramàtica North Hollywood. El 2022 va aparèixer en dos videoclips, «Cigarettes» de Juice Wrld i «Mamiii» de Becky G i Karol G. El 2023 va aparèixer a la pel·lícula The Line interpretant Robert DeWitt. Cloud va tenir papers en tres pel·lícules que no s'havien estrenat en el moment de la seva mort: les pel·lícules de terror Your Lucky Day i Abigail, i la pel·lícula de comèdia Freaky Tales.
Cloud va ser trobat mort a la casa de la seva família a Oakland el 31 de juliol de 2023 a l'edat de 25 anys. La causa de la mort va ser una intoxicació per drogues combinades, una barreja letal de metamfetamina, fentanil, cocaïna i benzodiazepines, segons l'oficina del forense del comtat d'Alameda. La seva mare va assenyalar que les seves últimes paraules abans de la mort van ser I love you, mama.

## Referències

* ↑ Wiseman, Andreas. «'The Things They Carried': Tye Sheridan, Tom Hardy, Stephan James, Bill Skarsgard, Pete Davidson & Ashton Sanders Lead All-Star Vietnam War Movie — AFM Hot Pic». Deadline, 02-11-2020. [Consulta: 22 desembre 2023].
* ↑ Bernabe, Angeline Jane. «'Euphoria' star Angus Cloud, known for his role as Fezco, dies at 25» (en anglès). ABC News, 31-07-2023. Arxivat de l'original el September 28, 2023. [Consulta: 21 setembre 2023].
* 1 2 3 Yu, Eda. «Angus Cloud Still Has His Head in the Sky» (en anglès). Paper, 05-11-2019. Arxivat de l'original el February 28, 2022. [Consulta: 28 febrer 2022].
* ↑ «Euphoria star Angus Cloud reveals Irish family connections and how he almost moved here before lucky break» (en anglès), 18-01-2022. [Consulta: 9 febrer 2025].
* ↑ Barry, Sarah McKenna. «Euphoria fans delighted after learning Fezco's Irish connection» (en anglès americà), 18-01-2022. [Consulta: 9 febrer 2025].
* ↑ Vendetti, Jennifer. «GREATEST: ANGUS CLOUD». GOAT. Arxivat de l'original el July 10, 2023. [Consulta: 9 juliol 2023].
* ↑ (en anglès) , 31-07-2023.
* ↑ «'Euphoria': Which 2 Cast Members Went to the Same High School?». Cheat Sheet, 28-02-2022. Arxivat de l'original el August 9, 2022. [Consulta: 31 juliol 2023].
* ↑ Hailu, Selome. «How Angus Cloud Survived a Broken Skull and Became 'Euphoria's' Stoner Icon» (en anglès americà). Variety, 10-08-2022. Arxivat de l'original el May 5, 2023. [Consulta: 31 juliol 2023].
* ↑ Galuppo, Mia. «How 'Euphoria' Star Angus Cloud Got Cast in a Hit Show Without Really Trying» (en anglès americà), 05-08-2019. [Consulta: 9 febrer 2025].
* ↑ Craighead, Olivia «How HBO’s Gen Z Drama “Euphoria” Streetcast Its Lovable Drug Dealer» (en anglès). Wall Street Journal, 31-07-2019. ISSN: 0099-9660.
* 1 2 «Angus Cloud: Euphoria actor who played 'Fez' dead aged 25» (en anglès). BBC News, 31-07-2023.
* ↑ Craighead, Olivia. «How HBO's Gen Z Drama "Euphoria" Streetcast Its Lovable Drug Dealer» (en anglès americà). WSJ. Arxivat de l'original el January 18, 2022. [Consulta: 1r agost 2023].
* ↑ «ANGUS CLOUD INTERVIEW». .
* ↑ Richards, Will. «Watch Noah Cyrus' video for intimate new song 'All Three'». NME, 16-12-2020. Arxivat de l'original el April 1, 2023. [Consulta: 31 juliol 2023].
* 1 2 Sharf, Zack. «Angus Cloud, 'Euphoria' Star, Dead at 25». Variety, 31-07-2023. Arxivat de l'original el July 31, 2023. [Consulta: 31 juliol 2023].
* ↑ Blistein, Jon (March 3, 2022). «Angus Cloud Cameos in the Gritty New Video for Juice WRLD's Posthumous 'Cigarettes'». Rolling Stone. Arxivat de l'original el December 25, 2022.
* ↑ Lopez, Julyssa (April 15, 2022). «Watch Mia Khalifa Trash Angus Cloud's House in Karol G and Becky G's 'Mamiii' Video». Rolling Stone. Arxivat de l'original el February 7, 2023.
* ↑ Rice, Lynette. «'Euphoria' Star Angus Cloud Signs With UTA» (en anglès americà). Deadline Hollywood, 03-02-2023. Arxivat de l'original el February 9, 2023. [Consulta: 29 abril 2023].
* ↑ Petski, Denise. «Angus Cloud Dies: 'Euphoria' Actor Was 25» (en anglès americà). Deadline, 31-07-2023. Arxivat de l'original el August 1, 2023. [Consulta: 1r agost 2023].
* ↑ Vlessing, Etan. «Angus Cloud Completed Filming on Three Upcoming Films» (en anglès americà), 01-08-2023. [Consulta: 9 febrer 2025].
* ↑ «Angus Cloud, d'"Euphoria", va morir d'una sobredosi accidental de fentanil i altres drogues». 324cat, 22-09-2023. [Consulta: 9 febrer 2025].
* ↑ Franklin, McKinley. «Angus Cloud’s Cause of Death Revealed: Actor Overdosed on Fentanyl, Cocaine and More» (en anglès americà), 21-09-2023. [Consulta: 9 febrer 2025].
* ↑ «'Euphoria' star Angus Cloud's mother reveals his last words to her» (en anglès). NBC News, 26-09-2023. [Consulta: 31 juliol 2024].